Ashmore og Cartierøyene

Ashmore og Cartierøyene er en ubebodd øygruppe nord for Vest-Australia som er et eksternt territorium (external territory) tilhørende Australia. 

Ashmore og Cartierøyene ligger i Timorsjøen. Det er rundt 320 kilometer utenfor nordvestkysten av Australia og 170 kilometer sør for øya Roti i Indonesia. Avstanden mellom øyene er omkring 70 km. Ashmore-revet, som ble fredet som naturreservat i 1983, består av tre småøyer som til sammen har et areal på 1,12 km². Også havet omkring Cartierøya er vernet.

Øyene ble overført fra Storbritannia til Australia i 1933. De ble administrert fra Nordterritoriet til 1978, da Ashmore og Cartierøyene ble underlagt føderalregjeringen.

Referanser 

Ubebodde øyer
Australias delstater og territorier